Ο **Γιάννης Καραλής** (6 Νοεμβρίου 1988) είναι Έλληνας ποδοσφαιριστής, ο οποίος έχει συμβόλαιο με την Καλλιθέα. Αγωνίζεται σε όλες τις θέσεις της επίθεσης. Υπήρξε μέλος των εθνικών ομάδων της Ελλάδας, Νέων και Ελπίδων.

Καριέρα
-------

### Ατρόμητος

Γεννημένος στο Περιστέρι Αττικής, ξεκίνησε την καριέρα του σε ηλικία οκτώ ετών, στα τμήματα υποδομής του μεγαλύτερου συλλόγου της πόλης, τον Ατρόμητο Αθηνών. Ο πατέρας του, Αντώνης Καραλής, είναι ένας θρύλος για τον σύλλογο, αφού κρατά το ρεκόρ συμμετοχών με την φανέλα της ομάδας (330).

Το καλοκαίρι του 2006, προωθήθηκε στην ομάδα των ανδρών, κάνοντας το ντεμπούτο του, σε αγώνα πρωταθλήματος Σούπερ Λίγκα, στις 13 Μαΐου 2007, στο 88ο λεπτό του νικηφόρου με 2-1, εκτός έδρας αγώνα, κόντρα στον Άρη Θεσσαλονίκης 

Στον Ατρόμητο, έμεινε άλλες τέσσερις σεζόν, στις οποίες πανηγύρισε την επιστροφή στην μεγάλη κατηγορία, με τον τίτλο της Φούτμπολ Λιγκ το 2009, ενώ έφτασε στον παρθενικό τελικό Κυπέλλου Ελλάδας για τον σύλλογο το 2011, όταν ηττήθηκε από την ΑΕΚ με 3-0. Σε πέντε σεζόν στο Περιστέρι, συμμετείχε σε 37 αγώνες και σημείωσε 4 γκολ.

### Α.Ο. Κέρκυρα

Αν και υπέγραψε το καλοκαίρι του 2011, συμβόλαιο με την Καβάλα, λόγω του υποβιβασμού της στην Δ' Εθνική, ακυρώθηκε η συμφωνία και παρέμεινε ελεύθερος ως τον Δεκέμβριο, όταν και υπέγραψε με την Κέρκυρα, συμβόλαιο 18 μηνών. Στην ομάδα των Φαιάκων, αγωνίστηκε 20 φορές στο πρωτάθλημα, πετυχαίνοντας 2 γκολ και μια φορά στο Κύπελλο Ελλάδος. Λόγω οικονομικών προβλημάτων του συλλόγου, ο Καραλής κέρδισε την ελευθερία του τον Ιανουάριο του 2013.

### ΑΕΚ

Αμέσως μετά την φυγή του από την Κέρκυρα, υπέγραψε συμβόλαιο με την ΑΕΚ, η οποία βρισκόταν στην τελευταία θέση της βαθμολογίας και κινδύνευε με υποβιβασμό από την Α' Εθνική, για πρώτη φορά στην ιστορία της. Πραγματοποίησε το ντεμπούτο του με τους "κιτρινόμαυρους", στον εκτός έδρας αγώνα (1-1) κόντρα στον Άρη. Στο τέλος της σεζόν, η "Ένωση" υποβιβάζεται για πρώτη φορά στην ιστορία της και ο ίδιος μένει αυτόματα ελεύθερος.

### Καλλιθέα

Στις 31 Αυγούστου του 2013, ανακοινώθηκε η απόκτησή του από την Γ.Σ. Καλλιθέα, που για την περίοδο 2013/14, αγωνίζεται στην Φούτμπολ Λιγκ.

Διακρίσεις
----------

**Ατρόμητος**

* **1** Πρωτάθλημα Β' Εθνικής (2009)
* Φιναλίστ Κυπέλλου Ελλάδας (2011)

Στατιστικά
----------

| Σεζόν | Ομάδα | Κατηγορία | Πρωτάθλημα | Κύπελλο | Ευρώπη | Σύνολο |
| --- | --- | --- | --- | --- | --- | --- |
| Συμ. | Γκολ | Συμ. | Γκολ | Συμ. | Γκολ | Συμ. | Γκολ |
| 2006-07 | Ατρόμητος | Α' Εθνική | 1 | 0 | - | - | - | - | 1 | 0 |
| 2007-08 | 3 | 0 | - | - | - | - | 3 | 0 |
| 2008-09 | Β' Εθνική | 11 | 2 | - | - | - | - | 11 | 2 |
| 2009-10 | Α' Εθνική | 5 | 1 | 2 | 0 | - | - | 6 | 1 |
| 2010-11 | 13 | 1 | 2 | 0 | - | - | 15 | 1 |
| 2011-12 | Κέρκυρα | 6 | 1 | 1 | 0 | - | - | 7 | 1 |
| 2012-13 | 14 | 1 | - | - | - | - | 14 | 1 |
| ΑΕΚ | 7 | 0 | - | - | - | - | 7 | 0 |
| 2013-14 | Καλλιθέα | Β' Εθνική | 0 | 0 | 0 | 0 | - | - | 0 | 0 |
| Σύνολο | 60 | 6 | 5 | 0 | - | - | 65 | 6 |

Πηγές - Παραπομπές
------------------

* Προφίλ στο transfermarkt.co.uk
* Προφίλ στο soccerway.com
* Προφίλ στο aekfc.gr

1. 1 2  «transfermarkt Giannis Karali». Αρχειοθετήθηκε από το πρωτότυπο στις 15 Σεπτεμβρίου 2014. Ανακτήθηκε στις 18 Μαΐου 2017.
2. 1 2  transfermarkt Giannis Karalis details[*νεκρός σύνδεσμος*]
3. ↑  Στη Λαμία και οι Καραλής, Ενγκουέμ
4. ↑  Ρέκορντμαν και... Κυπελλούχος;[*νεκρός σύνδεσμος*]
5. ↑  Το ντεμπούτο του Καραλή στον Ατρόμητο[*νεκρός σύνδεσμος*]
6. ↑  Αποχώρησε από τον Ατρόμητο ο Γιάννης Καραλής[*νεκρός σύνδεσμος*]
7. ↑  Καραλής στο contra.gr: "Με σκλάβωσε η Καβάλα"
8. ↑  «Συνεχίζει στην Κέρκυρα με νέο συμβόλαιο ο Καραλής». Αρχειοθετήθηκε από το πρωτότυπο στις 15 Ιουλίου 2012. Ανακτήθηκε στις 27 Ιανουαρίου 2013.
9. ↑  Τέλος από Κέρκυρα ο Καραλής[*νεκρός σύνδεσμος*]
10. ↑  «Το ντεμπούτο του Καραλή στην ΑΕΚ». Αρχειοθετήθηκε από το πρωτότυπο στις 23 Ιανουαρίου 2013. Ανακτήθηκε στις 27 Ιανουαρίου 2013.
11. ↑  Καλλιθέα: Κάτοικος «Ελ Πάσο» ο Καραλής